cyanic-selkie/wikianc huggingface dataset:
Արծաթ
Քիմիական հատկություններ
Արծաթը ազոտին անմիջականորեն չի միանում։ Հայտնի են անկայուն արծաթի նիտրիդը՝ Ag3N (շագանակագույն, պինդ նյութ), և արծաթի ազիդը՝ AgN3 (սպիտակ բյուրեղներ, որոնք տաքացնելիս կամ հարվածից պայթում են։
Ածխածինը միանում է արծաթին միայն շիկացնելիս՝ առաջացնելով արծաթի կարբիդ՝ Ag2C2, որը սպիտակ փոշի է, պայթում է հարվածից և ուժեղ լուսավորումից։
Մետաղների հետ արծաթը առաջացնում է համաձուլվածքներ։ Ա․ լուծվում է թթուներում միայն օքսիդիչների առկայությամբ։
Լավ լուծվում է HNO3-ում, եռացող խիտ է H2SO4-ում։ Արծաթի աղերը մեծմասամբ ջրում վատ են լուծվում։
Լավ լուծվում են նիտրատը, ֆտորիդը, գերքլորատը։ Լուծելի աղերը անգույն են և թունավոր։ Արծաթի սուլֆատը՝ Ag2SO4, սպիտակ բյուրեղական, ջրում վատ լուծվող նյութ է (0, 79 գ, 100 մլ ջրում, 20 °C)։
Արծաթի կարբոնատը՝ Ag2CO3, դեղնավուն, լուսազգայուն նյութ է, օգտագործվում է օրգանական սինթեզում։ Արծաթի աղերը համապատասխան անիոնների ավելցուկի առկայությամբ առաջացնում են կոմպլեքսային միացություններ՝ K[Ag(CN)2], K3[AgCl4] և այլն։ Արծաթի իոնների ամենաչնչին քանակներն անգամ (2, 15•10−9 գ/լ) ունեն մանրէասպան հատկություն։
Իզոտոպներ
Բնական արծաթը բաղկացած է 107Ag(51, 35 %) և 109Ag(48, 65 %) կայուն իզոտոպներից։ Արհեստականորեն ստացվել են 102-117 զանգվածի թվերով ռադիոակտիվ իզոտոպներ, որոնցից ամենակայունը 110Ag է (T1/2 = 253 օր)։
Կիրառություն
Արծաթը մեծ մասամբ օգտագործվում է համաձուլվածքների ձևով մանրադրամներ, ոսկերչական զարդեր, կենցաղային իրեր պատրաստելու համար։ Մաքուր արծաթը օգտագործվում է արտադրական սարքեր և ռադիոմասեր երեսապատելու, ցինկարծաթային կուտակիչներ պատրաստելու համար։ Մաքուր արծաթը կիրառվում է նաև քիմիական սինթեզում որպես կատալիզատոր։ Կոլոիդային արծաթը օգտագործվում է բժշկության մեջ, այն հականեխիչ միջոց է լորձաթաղանթի համար (արգիրոլ, պրոտարգոլ, կոլարգոլ)։
Թանկարժեք մետաղների և քարերի համադրությամբ արծաթից պատրաստում են ապարանջաններ, մատանիներ, ականջօղեր, մանյակներ, գոտիներ, սեղանի և եկեղեցական սպասք։ Ներկայումս հատուկ հոբելյանների առիթով թողարկվում են նաև արծաթե հուշադրամներ։ Ի տարբերություն այլ մետաղների՝ արծաթը գրեթե ամբողջությամբ անդրադարձնում է իր վրա ընկած տեսանելի լույսը։ Այդ հատկության շնորհիվ այն օգտագործում են հայելիների արտադրությունում։ Առաջին հայելիները եղել են արծաթե փայլաթիթեղները։
Հետագայում մշակվել են արծաթապատող լուծույթներ, որոնք (չնչին փոփոխություններով) պահպանվել են մինչև մեր օրերը։ Արծաթապատումն իրականացվում է մետաղական արծաթով, որը ստացվում է արծաթի աղերի ամոնիակային լուծույթի և գլյուկոզայի կամ ֆորմալինի փոխազդեցությամբ (այդ երևույթը հայտնի է որպես արծաթահայելու ռեակցիա)։ Արծաթապատումը կիրառվում է արդյունաբերության մեջ՝ ավտոմեքենաների ցոլարձակ լապտերների և լուսարձակների պատրաստման համար։
Բժշկության մեջ
Մանրէասպան հատկությունների շնորհիվ արծաթն օգտագործվում է բժշկության մեջ։ Այն հականեխիչ միջոց է լորձաթաղանթի համար ։ Նրա միջոցով վարակազերծում են ջուրը, սակայն Ag+ իոնների մեծ կոնցենտրացիան մարդու համար թունավոր է։
Մեծ կիրառություն ունեն նաև արծաթի աղերը։ Լյապիսը (արծաթի նիտրատը՝ AgNO3) օգտագործվում է բժշկության մեջ՝ որպես հականեխիչ և աղաղող նյութ։ Արծաթի որոշ աղեր (AgCl, AgBr, AgNO3) լուսազգայուն են. լույսի ազդեցությամբ քայքայվում և սևանում են, այդ պատճառով օգտագործվում են լուսանկարչական ժապավենների և թղթերի արտադրության մեջ։
Արտաքին հղումներ
Կատեգորիա:Արծաթ Կատեգորիա:Ազնիվ մետաղներ Կատեգորիա:Սննդային հավելումներ Կատեգորիա:Անցումային մետաղներ
Վետտերլինգ պատկերասրահ
«Wetterling Gallery» (Wetterling Gallery, Stockholm), շվեդական Ստոկհոլմ քաղաքում գտնվող արվեստի պատկերասրահ, որը բացվել է 1978 թվականին Բյորն Վետտերլինգի նախաձեռնությամբ, մասնագիտացած է Շվեդիայի ժամանակակից արվեստի բնագավառում, այստեղ ցուցադրվում են գեղանկարչական աշխատանքներ, նկարներ, քանդակներ և արվեստի գործերի ինստալացիաներ, կապված է ամերիկյան բեմարվեստի հետ, մասնակցում է «Art Miami», «Art Brussels» և «Armory Show» միջազգային տոնավաճառներին, համագործակցում է ամերիկացի ժամանակակից արվեստագետ  Ջեյմս Ռոզենկվիստի հետ։
Պատմություն և նկարագիր
Ժամանակակից արվեստի «Wetterling Gallery» պատկերասրահը բացվել է Ստոկհոլմում, 1978 թվականին։ Պատկերասրահի շենքը գտնվում է Կունգստրեդգորդեն (Kungsträdgården) պարկում, որը ստեղծվել է որպես այգի, բայց սկզբում եղել է արքայական զվարճանքի (բարոկկո ոճով) պարտեզ, իսկ հետագայում դարձել է քաղաքացիների համար զվարճանքի հանրաճանաչ վայր։ Պատկերասրահի հիմնադիրը Բյորն Վետտերլինգն էր, ով դեռ 1970-ականների վերջին սկսեց ցուցադրել ոչ միայն գեղանկարներ, նկարներ և քանդակագործական կոմպոզիցիաներ, այլև ինստալյացիաներ պատկերասրահի սրահներում։ Ավելի ուշ պատկերասրահն իր մասնաճյուղն ուներ նաև Գյոթեբորգում «Wetterling Gallery Showroom in Gothenburg»:
2019 թվականի դրությամբ պատկերասրահում ներկայացված էին շուրջ երկու տասնյակ միջազգային և շվեդ արվեստագետներ։ Եվրոպական կառույցը սերտ կապեր ունի ամերիկյան բեմարվեստի հետ՝ ցուցադրելով համակցված գեղանկարչության և փոփ արվեստի աշխատանքները, իր գոյության տարիների ընթացքում նրա ցուցասրահներում ներկայացվել են Ֆրենկ Սթելլի և Ջեյմս Ռոզենկվիստի աշխատանքները։ Պատկերասրահի հետ համագործակցում են նաև նկարիչները՝ Ռոբերտ Ռաուշենբերգը և Էդ Ռուշը, բացի այդ, շվեդական պատկերասրահը համագործակցում է Նյու Յորքի Գագոսյան պատկերասրահի հետ։ Wetterling պատկերասրահը ամեն տարի փորձում է մասնակցել չորս արվեստի միջազգային ցուցահանդեսների։ Այն կանոնավոր կերպով ցուցադրում էր իր հեղինակներին «Art Miami», «Art Brussels» և «Armory Show» արվեստի տոնավաճառներում։ Ինքը Բյորն Վետտերլինգը համարվում է արվեստի կոլեկցիոներ։ Բացի այդ, նա մշակում է իր սեփական դիզայներական նախագծերը։ Հիմնադիրը ԱՄՆ-ի հետ կապը բացատրում է նրանով, որ «Նյու Յորքը լավագույն քաղաքն է աշխարհում, երբ խոսքը գնում է արվեստի մասին,  դուր է  գալիս դա ձեզ, թե ոչ»։ 2018 թվականի մայիսի կեսերից մինչև հունիսի վերջը, պատկերասրահի ցուցասրահներում անցկացվեց Լինդա Բեյքստրոմի (ծն.` 1982) «Linda Baeckstroem — The World’s End»  անհատական ցուցահանդեսը։ 2017 թվականի հոկտեմբեր-նոյեմբեր ամիսներին պատկերասրահում կազմակերպվում է նկարիչ Ալեն Ջոնսի (ծնվել է 1937 թ.) «Allen Jones — 80 Not Out!» անհատական ցուցահանդեսը։
Արտաքին հղումներ
Կատեգորիա:Ստոկհոլմի թանգարաններ Կատեգորիա:1978 հիմնադրված թանգարաններ
Յոհաննես Շթրաթե
Կենսագրություն
Յոհաննես Շթրաթեն ծնվել է 1980 թ. մարտի 17-ին Բրեմենում քաղաքում, դաշնակահարի և ուսուցչի ընտանիքում։ Նա մեծացել է Վորպսվեդեում, 10 տարեկան հասակում սկսել է նվագել կիթառ։ 4 տարի անց նա ստեղծել է իր ռոք խումբը` Second Floor-ը, որի հետ էլ երեք տարով պայմանագիր է կնքել ։ Խմբի միակ պաշտոնական սինգլը եղել է „Tut mir leid (Ich kann nicht anders)”-ը, որը նաև հայտնվել է VIVA Hits հիթ-շքերթի 13-րդ հորիզոնականում։ 2002 թվականի ձմռանը Kristoffem Hünecke-ի, Nielsem Grötsch-ի, Jakobem Sinn-ի և Florianem Speer-ի հետ ստեղծել է Revolverheld խումբը, որը այդ ժամանակ կոչվել է Manga: 2011 թվականի սեպտեմբերի 30-ին թողարկվել է Յոհաննեսի առաջին սոլո ալբոմը` Die Zeichen stehen auf Sturm-ը, որը նա ստեղծել է Ֆիլիպ Սթեյնքի հետ։ 2014 թվականին մասնակցել է The Voice Kids-ին որպես ժյուրիի անդամ և խմբի ավագ, Լենա Մայեր-Լանդրութի և Հեննինգիեմ Վեհլանդի հետ։ 2015 թվականին նորից մասնակցել է այդ նախագծին որպես ժյուրի, Լենայի և Մարկ Ֆրոսթերի հետ ։
Յոհաննեսը ամուսնացած է Աննա Անջելինա Վոլֆերսի հետ ։ 2012 թվականի դեկտեմբերի 17-ին, լույս աշխարհ է եկել զույգի առաջին որդին` Էմիլը ։
Արտաքին հղումներ
Կատեգորիա:Գերմանացի փոփ երգիչներ Կատեգորիա:Գերմանացի երաժիշտներ
Բարաձոր (այլ կիրառումներ)
Բարաձոր, կարող է վերաբերել՝
Սուրբ Օլաֆի տաճար (Օսլո)
Պատմություն
Սուրբ Օլաֆի եկեղեցին կառուցվել է 1856 թվականին նեոգոթիկա ոճով ճարտարապետ Շիրմենի նախագծով։ Տաճարի օծման կապակցությամբ Նորվեգիայի Ժոզեֆինա թագուհին նվիրել է Ռաֆայելի հեղինակած Սիքստինյան Տիրամայր կտավի կրկնօրինակը։ 1857 թվականին Հռոմի Պապ Պիոս IX-ը եկեղեցուն նվիրել է իտալական մարմարից պատրաստված սուրբ պահատուփ։
1953 թվականին, Օսլոյի թեմի կազմավորումից հետո, Սուրբ Օլաֆ տաճարը դարձավ թեմի գլխավոր եկեղեցին։
1975-1976 թվականներին եկեղեցին վերանորոգվել է։ Խորանը փոխվել է, ամրացվել են նավերը և պատվել նորվագական գրանիտով։
Սուրբ Օլաֆի տաճարում որպես քահանա է աշխատում նորվեգացի հայտնի տիբեթագետ Փեր Քվերնեը ։
Արտաքին հղումներ
Կատեգորիա:Նորվեգիայի տաճարներ Կատեգորիա:Կրոնն Օսլոյում
Օզաան
Օզաան (ოზაანი), գյուղ Վրաստանում: Գտնվում է Կախեթի մարզի Դեդոփլիս Ծղարոյի շրջանում : Գտնվում է Գոմբորի լեռնաշղթայի հարավ-արևելյան լանջին, ծովի մակերևույթից 420 մետր բարձրության վրա: Դեդոփլիս Ծղարոից 18 կմ հեռավորության վրա:
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 833 մարդ : Բացարձակ մեծամասնությունը վրացիներն են, որոնք կազմում են գյուղի բնակչության 94,8 % :
Բարանիկի (այլ կիրառումներ)
Բարանիկի, կարող է վերաբերել՝
Ղարաբաղյան անավարտ օրագիր
Սյուժե
Ֆիլմը պատմում է Արցախյան պատերազմի սկզբնական շրջանի ծանր օրերի մասին ։
Իլդար Աբուզյարով
Իլդար Աբուզյարով (Илдар Әнвәр улы Әбүзаров, ), ռուսաստանցի թաթար գրող։
Ստեղծագործություն
Արձակ ստեղծագործությունները տպագրվել են «Զնամյա», «Վավիլոն», «Օկտյաբր», «Ուրալ», «Նովի միր», «Նևա», «Դրուժբա նարոդով», «Յունոստ»  թերթերում և ալմանախներում։ «Ջիների աշունը», «Կուրբան Սիրարկած», «Քուշ», «Գողապտում աղբանական», «Մուտաբոր» գրքերի հեղինակն է։ «Փոստ» և «Մավր» պատմվածքները ընդգրկվել են Յուրի Կազակովի անվան մրցանակաբաշխության շորթ-լիսթում։ «Քուշ» վեպը ընդգրկվել է «Ազգային բեսթսելլեր» և «Մեծ գիրք» մրցանակաբաշխությունների լոնգ-լիսթում, իսկ «Մուտաբոր» վեպն ընգրկվել է «Ազգային բեսթսելլեր» մրցանակաբաշխության շորթ-լիսթում։ Ստեղծագործությունները թարգմանվել են գերմաներեն, չեխերեն, շվեդերեն։ «Հարավ գնացող տրոլեյբուսը» պատմվածքը  հրատարակվել է շվեդական ամենահին «Ord & Bild» ամսագրում, իսկ «Բերբեր» պատմվածքը գերմանական ամենահին «Sinn und Form» երկամսագրում։ «Օկտյաբր» ամսագրում հրատարակված «Կուրբան Սիրարկած» պատմվածքն ընկել է ռեժիսոր Սալավաթ Յուզեևի համանուն գեղարվեստական ֆիլմի հիմքում։ Մասնակցել է «Գրականության էքսպրես»-ին` Լիպկիում երիտասարդ գրողների սեմինարին, ինչպես նաև` Լայպցիգում, Փարիզում, Ֆրանկֆուրտում, Կահիրեում, Լոնդոնում կազմակերպված գրքի միջազգային տոնավաճառներին։
Արտաքին հղումներ
Կատեգորիա:Ռուս գրողներ Կատեգորիա:Թաթար գրողներ Կատեգորիա:Նիժնի Նովգորոդի պետական համալսարանի շրջանավարտներ
Վանո Բուրդուլի
Վանո Բուրդուլի (ვანო ბურდული, ), վրացի կինոռեժիսոր և սցենարիստ։
Կենսագրություն
Վանո Բուրդուլին ծնվել է 1974 թվականի օգոստոսի 29-ին Վրաստանի մայրաքաղաք Թբիլիսիում։ 1996 թվականին ավարտել է Թբիլիսիի պետական համալսարանը և ստացել է տնտեսագետի որակավորում ։
1997 թվականին ավարտել է Վրաստանի թատրոնի և կինոյի պետական համալսարանի կինոդրամատուրգիայի ֆակուլտետը։ Նրա ուսուցիչը եղել է Էրլոմ Ախվլեդիանին։ 2006 թվականին կրթությունը շարունակել է Ռուսաստանի մայրաքաղաք Մոսկվայում ։
2014 թվականին Ուկրաինայի աջակցության հեռագիր է ուղղել «ԿինոՍայուզին»՝ «Մենք ձեզ հե՛տ ենք» խորագրով ։
Ծանոթագրություններ
Կատեգորիա:Թբիլիսիի պետական համալսարանի շրջանավարտներ Կատեգորիա:Վրացի կինոռեժիսորներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ Կատեգորիա:Վրացի սցենարիստներ
Բարբարա (այլ կիրառումներ)
Բարբարա, կարող է վերաբերել՝
Բարբարեսկո (այլ կիրառումներ)
Բարբարեսկո, կարող է վերաբերել՝
Արիդ կլիմա
Արիդ կլիմա ( - չոր), չոր կլիմա, բնորոշվում է տարեկան և օրական ջերմաստիճանների մեծ տատանումներով և մթնոլորտային տեղումների համեմատ գոլորշունակության գերազանցմամբ։ ՀՀ-ում Արիդ կլիմայի ձևավորումը պայմանավորված է խոնավության աղբյուրների հեռավորությամբ և Առաջավոր Ասիայի անապատների հարևանությամբ։ Դիտվում է Արարատյան դաշտում և Արփայի ավազանում՝ մինչև 1200 մ, Սյունիքում՝ մինչև 600-700 մ բարձրություններում։ Ամռանը գերակշռում են չոր, շոգ եղանակները։ Օդի միջին ջերմաստիճանը հուլիս-օգոստոսին 24-26 °C է, առավելագույնը՝ 40-42 °C, նվազագույնը՝ -25-ից -32 °C։ Օդի հարաբեր, խոնավությունը իջնում է մինչև 30%։ Լանդշաֆտը կիսաանապատային է, հաճախակի են խորշակները։ Երկրագործությունն առանց արհեստ, ոռոգման անհնարին է։ Պայմանները նպաստավոր են ոռոգովի խաղողագործության, պտղաբուծության, հացահատիկային և ջերմասեր բույսերի մշակության համար։
Կատեգորիա:Կլիմայագիտություն Կատեգորիա:Հողագիտություն
Ինդիում
Ինդիում, քիմիական տարր է, որի նշանն է In, պարբերական համակարգի 5-րդ պարբերության 3-րդ խմբի քիմիական տարր։ Կարգահամարը 49 է, ատոմական զանգվածը՝ 114,82, ատոմի արտաքին էլեկտրոնային թաղանթի կառուցվածքը՝ 5s25p1: Պատկանում է փափուկ մետաղների խմբին։ Քիմիական հատկություններով նման է ալյումինին և գալիումին, արտաքին տեսքով՝ ցինկին։
Պատմություն
Հայտնաբերել են գերմանացի գիտնականներ Ֆ. Ռայխը և Տ. Ռիխտերը (Theodore Richter), 1863 թվականին, ցինկի խաբուսահանքի սպեկտրային ուսումնասիրության ժամանակ ։
Անվանում
Անվանումը ստացել է շնորհիվ սպեկտրում եղած բնորոշ վառ-կապույա (ինդիգոյի գույնի) գծերի։
Ֆիզիկական հատկություններ
Իրիիումը սպիտակ-արծաթափայլ, փափուկ մետաղ է, հալման ջերմաստիճանը՝ 156,2 °C, եռմանը՝ 2075 °C, խտությունը՝ 7362 կգ/մ3։ Միացություններում եռարժեք է, հազվադեպ՝ միարժեք և երկարժեք։ Օդում, հոծ վիճակում կայուն է, բարձր ջերմաստիճաններում օքսիդանում է, իսկ 800 °C-ից բարձր այրվում է կապտամանուշակագույն բոցով՝ առաջացնելով Iո2O3 օքսիդը։
Գոլորշիացման ճնշումը (մմ սնդիկի սյուն). Տեսակարար ջերմնունակություն՝ (0-150 °C). 0,238 Ջ/գ·K
Թերմոդինամիկական պարամետրեր
Կադմիումի համաձուլվածքը ունի կանաչադեղնավում գունավորում։ Հայտնի է «կանաչ ոսկի»՝ 75 % ոսկի 20 % արծաթ և 5 % ինիդիում ։
Կիրառություն
Իրիդիումը և նրա միացությունները (օրինակ, նիտրիդը՝ InN, ֆոսֆիդը՝ InP և այլն) կիրառվում են կիսահաղորդչային տեխնիկայում, հակակոռոզային ծածկույթների պատրաստման համար, դյուրահալ համաձուլվածքների արտադրությունում, ատամնաբուժության մեջ, ինչպես նաև միջուկային ֆիզիկայում (նրբաթիթեղների ձեով) նեյտրոնների և դրանց էներգիայի քանակությունը որոշելու համար։
Ծանոթագրություններ
Կատեգորիա:Թեթև մետաղներ Կատեգորիա:Ռադիոակտիվ տարրեր Կատեգորիա:Դմիտրի Մենդելեև Կատեգորիա:Ինդիում
Uncover (երգ)
Uncover, շվեդ երգչուհի Զառա Լարսոնի երգը իր դեբյուտային Introducing ալբոմից ։ Թողարկվել է 2013 թվականի հունվարի 21-ին ։ Գրվել է Marcus Sepehrmanesh-ի, Ռոբերտ Հաբոլինի և Գեյվին Ջոնսի կողմից։ Գլխավորել է DigiListan չարթում, SR P3 չարթում։ Swedish Singles Chart-ում այն հայտնվել է 2013 թվականի հունվարի 27-ին և զբաղեցրել է առաջին հորիզոնականը։ Սինգլը նաև հայտնվել է Նորվեգիայի վարկանշային աղյուսակում և զբաղեցրել առաջին հորիզոնականը։ Ըստ Universal Music Sweden-ի երգը հայտնվել է պլատինե կարգավիճակում ։
Uncover-ը նաև թողարկվել է Լարսոնի 1 (2014) ալբոմում։
Ծանոթագրություններ
Կատեգորիա:2013 սինգլներ Կատեգորիա:2013 երգեր
Սև ցին
Սև ցին, ճուռակների ընտանիքի թռչուն։ Նստակյաց է, տարածված։
Արտաքին կառուցվածք
Մարմնի երկարությունը 55-60 սմ է, թևերի բացվածքը՝ 160-180 սմ, կենդանի զանգվածը՝ 0,7-1,1 կգ։ Բավական բարեկազմ է, թևերը երկար են, պոչը՝ մկրատաձև ոչ խորը կտրվածքով։ Հասունի մարմինը մուգ դարչնագույն է, գլուխը՝ բաց գույնի, թևավերևի երկրորդային ծածկողները՝ ավելի բաց։ Երիտասարդի մարմինը ներքևից խայտերով է, գլուխը և թևատակը՝ ավելի բաց։ Թռիչքը ճարպիկ է, ոլորածածան ու շարժուն պոչով, սավառնում է՝ թևերը հորիզոն, տարածած։
Սնվում է միջատներով, մանր կրծողներով, սպանդանոցի թափոններով, լեշերով։ Նախկինում աշնան, ձմռան ամիսներին սև ցիներըերը խոշոր կուտակումներով կեր էին որոնում մեծ աղբանոցներում, սպանդանոցների շրջակայքում, հատկապես՝ Երևանի հարավային մասում՝ Հրազդան գետի հարևանությամբ։ Հարսանեկան խաղերն ուղեկցվում են էգի ու արուի թռիչքների բարդ կատարումներով։
Բնադրում
Բույնը ծավալուն հարթակ է (տրամագիծը՝ 76,7-90 սմ)՝ ճյուղերից, թափոններից, կանաչ տերևներից։ Բնադրում է սաղարթավոր (Խոսրովի անտառ արգելոցում՝ բավական բարձր) ծառերին։
Ձվերը բներում հայտնվում են մայիսին։ Դնում է 54 մմ տրամագծով, աղոտ սպիտակ՝ կարմիր-դարչնագույն պտերով 2-3 ձու։ Թխսակալում է էգը՝ 13-15 օր։ Ձագերը բնից դուրս են գալիս կյանքի 57-րդ օրը։ Բնային կյանքում կերի պակասության ժամանակ նկատվում է կանիբալիզմի երևույթը (ձագերից մեկին հոշոտում են մյուսները)։ Վտանգի դեպքում ծնողները ձագերին պաշտպանում են՝ թշնամու վրա վազքով հարձակվելով։
Բացարձակ օգտակար է, բնական սանիտար է, ոչնչացնում է կրծողներին։ Ներկայումս թվաքանակը կրճատվել է 4-5 անգամ։
Արտաքին հղումներ
Կատեգորիա:Ճուռակներ Կատեգորիա:Եվրասիայի թռչուններ
Զինդաշտ (հանքային աղբյուրներ)
Զինդաշտ, հանքային աղբյուրներ Իրանի Արևմտյան Ադրբեջան նահանգում (նախկին Սալմաստի գավառում), Զինդաշտ գյուղի մոտ ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հանքային աղբյուրներ Կատեգորիա:Իրանի աղբյուրներ Կատեգորիա:Արևմտյան Ադրբեջան նահանգ
Նավահրուդակի ամրոց
Նավահրուդակի ամրոց (Навагрудскі замак, Naugarduko pilis, Zamek w Nowogródku), Լիտվայի մեծ իշխանության առանցքային պաշտպանական կառույցներից մեկը, որը լեհ պատմիչ Մացեյ Ստրիկովսկու աշխատության մեջ հիշատակվում է որպես Լիտվայի արքա Մինդաուգասի թագադրության, հետագայում՝ նաև հուղարկավորության վայր  ։
Ըստ պատմական աղբյուրների վկայության՝ 14-րդ դարի սկզբներին Նավահրուդակում եղել է աղյուսաշեն կամ քարաշեն մի աշտարակ, որը Կամենեցի և համանման այլ աշտարակների հետ պաշտպանական մի գիծ է կազմել։ 1314 թվականին տևտոնյան օրդենի ասպետները, Հայնրիխ ֆոն Պլյոցկեի հրամանատարությամբ, գրոհել են ամրոցը և թեև չեն կարողացել գրավել, բայց բավականին մեծ վնաս են պատճառել ամրություններին։ 16-րդ դարում էլ պաշտպանական այս կառույցը ենթարկվել է Ղրիմի թաթարների հարձակմանը։
Ռուս-լեհական պատերազմի ժամանակ (1654–1667) ռուսական զորքերը երկու անգամ պաշարել ու գրավել են Նավահրուդակը։ Ամրոցին նոր ավերածություններ են պատճառել շվեդները (1706 թվականին՝ Հյուսիսային մեծ պատերազմի ժամանակ)։ Ամրոցի հետագա ավերումը կանխելու նպատակով 1920-ական թվականներին որոշ միջոցներ են ձեռք առնվել։ Միջնադարյան այդ կառույցի տարածքը մեր օրերում օգտագործվում է ասպետական թատերականացված մենամարտեր կազմակերպելու նպատակով։
Ճաշկերույթ (մուլտֆիլմ)
Ճաշկերույթ (Банкет), ռեժիսոր Գարի Բարդինի ծավալային անիմացիոն մուլտֆիլմը, որը նկարահանվել է Սոյուզմուլտֆիլմ ստուդիայում, 1986 թվականին։ Տևողությունը 10 րոպե է։ Ֆիլմը նկարահանվել է ալկոհոլի դեմ գորբաչովյան պայքարի ամենաթեժ շրջանում։ Այս ֆիմը մեծահասակների համար է։
Սյուժե
Հերոսներից մեկի ծննդյան օրն է, ինչի առթիվ այդ օրը նրա տանը հավաքվել են անտեսանելի հյուրեր։ Նրանք ուտում են, առանց չափի խմում և պարում։ Ճաշկերույթն ավարտվում է հարբած ծեծկռտուքով, որի արդյունքում հյուրերից մեկը մահանում է (անձեռոցիկը` կրծքին)` գլխին շամպայնի շշից ստացած հարվածից, իսկ մյուս հյուրերը խուճապի են մատնվում ու փախչում։ Վերջում ցուցադրվում է հերոսի մոր հեռագիրը։
Ֆիլմն ստեղծված է խնջույքի սեղանի որոշակի առարկանների հիման վրա, որտեղ գլխավոր հերոսները անտեսանելի մարդիկ են։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Գարրի Բարդինի մուլտֆիլմեր Կատեգորիա:Խորհրդային մուլտֆիլմեր
Քարիմա Էդեբայբ
Քարիմա Էդեբայբ, մարոկկացի-անգլիացի դերասանուհի և ֆոտոմոդել։
Կենսագրություն
2006 թվականին, փետրվարի 14-ին նա դարձել է Լարա Քրոֆթ կերպարի յոթերորդ մոդելը  Tomb Raider շարքի տեսախաղերում ։
2008 թվականից այլևս չի մարմնավորում Լարա Քրոֆթի դերը ։
Ադեդիբեն ներկայացված էր  2006 թվականի մարտին թողարկված Zoo ամսագրի «Թեժ ցուցակում » ։
Նա ավելի վաղ, 2004 թվականին փոքր դեր  է ստացել  «Օտարը գիշատչի դեմ» ֆիլմում ։
Ծանոթագրություններ
Կատեգորիա:1985 ծնունդներ Կատեգորիա:Հունիսի 3 ծնունդներ Կատեգորիա:Լոնդոն քաղաքում ծնվածներ Կատեգորիա:Դերասաններ այբբենական կարգով Կատեգորիա:Անգլիացի կինոդերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի մոդելներ
Զորդարասի
Զորդարասի, կիրճ Թուրքիայի Իգդիրի մարզում։ Ծագումը հայերեն «ձոր»-ից ։
Ծանոթագրություններ
Կատեգորիա:Թուրքիայի կիրճեր Կատեգորիա:Իգդիրի մարզ
Ընկեր Փանջունի (ֆիլմ)
Ընկեր Փանջունի, 1992 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Ֆիլմի հերոսը՝ ընկեր Փանջունին, ուղևորվում է հեռավոր հայկական գյուղ՝ սոցիալիստական գաղափարներ սերմանելու։ Չանցած մեկ տարի՝ խաղաղ, նահապետական գյուղում ծագում է դաժան հակամարտություն, որի արդյունքում ամեն ինչ ավերվում է ։
Ֆիլմը նկարահանվել է ըստ Երվանդ Օտյանի համանուն վիպակի։
Նկարահանող խումբ
Համակցված նկարահանումներ
Արտաքին հղումներ
Կատեգորիա:1992 ֆիլմեր Կատեգորիա:Հայկական ֆիլմեր Կատեգորիա:Արման Մանարյանի ֆիլմեր Կատեգորիա:«Հայֆիլմ» ստուդիայի ֆիլմեր
Պրիզմայակերպ
Պրիզմայակերպ, բազմանիստ, որի երկու նիստերը (պրիզմայակերպի հիմքերը) գտնվում են զուգահեռ հարթությունների վրա, իսկ մնացածը հանդիսանում են եռանկյուններ կամ սեղաններ, ընդ որում եռանկյան մի կողմում, իսկ սեղանները համարվում են պրիզմայակերպի հիմքերը։
Հաշվարկ
որտեղ h ―հիմքերի միջև բարձրությունն է, S և S' ― դրանց մակերեսները, S'' ― այն հատույթի մակերեսն է, որը հավասարահեռ է երկու հիմքերից։
Կատեգորիա:Երկրաչափություն Կատեգորիա:Բազմանիստեր
Լեհաստանի գիտությունների ակադեմիա
Պատմություն
Լեհաստանի գիտությունների ակադեմիան պետական ​​աջակցությամբ բուհ է, որի գլխամասը գտնվում է Վարշավայում։ Այն հիմնադրվել է վաղ կրթական ընկերությունների, այդ թվում, Լեհաստանի գիտելիքի ակադեմիայի (Polska Akademia Umiejętności, կրճատ՝ PAU), որի նստավայրը Կրակովում է և Վարշավայի բարեկամների գիտելիքի ընկերության, որը հիմնադրվել էր 18-րդ դարում, միաձուլման արդյունքում։ Ձևավորվել է Լեհաստանի գիտությունների ակադեմիայի 1951 թվականի հոկտեմբերի 30-ի կանոնադրությամբ, որի քաղաքական նպատակը գիտական միջավայրի վերահսկումն էր ։ Ի սկզբանե եղել է միայն գիտնականների միություն, սակայն 1960 թվականին վերակազմավորվել է կենտրոնական կառավարչական կազմակերպության, որը պատասխանատու է Լեհաստանում գիտության և ինստիտուտների ցանցի վերահսկման համար։ 1989 թվականին Կրակովի Լեհաստանի գիտելիքի ակադեմիան առանձնացել է Լեհաստանի գիտությունների ակադեմիայից։
Ծանոթագրություններ
Կատեգորիա:Լեհաստանի գիտական կազմակերպություններ Կատեգորիա:Գիտությունների ազգային ակադեմիաներ
Մարգարետ Չեյզ Սմիթ
Մարգարետ Չեյզ Սմիթ (Margaret Chase Smith, ), ամերիկացի քաղաքական գործիչ, ներկայացրել է Մեն նահանգը Կոնգրեսի երկու պալատներում ։
Մանկություն և երիտասարդություն
Մարգարեթ Մադելին Չեզը Ջորջ Էմերի Չեյզի և Քերրի Մյուրեյի դուստրն է։ Ավարտել է հայրենի Սկաուխիգան քաղաքի տարրական դպրոցը ։ 1916-1917 թվականներին աշխատել է որպես ուսուցչի օգնական, ավելի ուշ աշխատել է հեռախոսային կայարանում, «Անկախ լրագրող» շաբաթաթերթում, ինչպես նաև եղել է քարտուղար ։ Մարգարետն առաջին հրապարակային ելույթները սկսել է անցկացնել 1920-ական թվականներին՝ պաշտպանելով կանանց հավասար իրավունքները։
Քաղաքական կարիերա
1930 թվականին ամուսնացել է 21-ամյա հանրապետական քաղաքական գործիչ Քլայդ Սմիթի հետ, որը 1937 թվականի հունվարից ԱՄՆ Ներկայացուցիչների պալատում դարձել է Մեն նահանգի անդամ ։ Մարգարեթ Չեյզ Սմիթն իր առաջին քաղաքական քայլերն արել է որպես իր ամուսնու խորհրդական։ 1940 թվականի ապրիլին ամուսնու վաղ մահվանից հետո նա զբաղեցրել է նրա պաշտոնը ԱՄՆ-ի խորհրդարանի առաջին պալատում ։ Նրա համար ամրապնդվել է էմանսիպացված կնոջ վարկանիշը, որը Երկրորդ համաշխարհային պատերազմի ժամանակ պաշտպանել է ամերիկյան բանակի շահերը՝ աշխատելով ծովային գործերի կոմիտեում ։
Բելգիայի թագավորական գրադարան
Բելգիայի թագավորական գրադարան (Bibliothèque royale de Belgique, Koninklijke Bibliotheek van België, ոչ պաշտոնական անվանումը՝ Ալբերտինա), ազգային գիտական գրադարան Բելգիայում։ Գրադարանի հիմնական նպատակն է հավաքագրել և պահպանել Բելգիայում հրապարակվող, ինչպես նաև արտերկրում բելգիացիների աշխատանքների բոլոր հրատարակությունները։ Համաձայն Բելգիայում գործող օրենսդրության՝ գրադարանը ստանում է Բելգիայում լույս տեսնող յուրաքանչյուր խմբագրության առնվազն մեկ օրինակ։ Բացի բելգիական գրականությունը, գրադարանն ունի նաև մեծ քանակությամբ արտասահմանյան հրապարակումներ։ Գրադարանը գտնվում է Բրյուսելի Mont des Arts-ում (Արվեստի լեռ)՝ Բրյուսելի կենտրոնական կայարանի հարևանությամբ։
Մարգարետ Չեյզ Սմիթ
Քաղաքական կարիերա
Ութ տարի անց, երբ Չեյս Սմիթը Ներկայացուցիչների պալատում էր, նա հաջողությամբ տեղ ստացավ ԱՄՆ Սենատում։ Երբ Չեյս Սմիթը Սենատ մտավ 1949 թվականի հունվարին, նա Կոնգրեսի պատմության մեջ առաջին կինն էր, որն ընտրվել էր երկու պալատներում։
Բելգիայի թագավորական գրադարան
Պատմություն
Գրքերի հավաքածուի պատմությունը, որը հետագայում դարձել է թագավորական գրադարան, սկսվում է դեռևս 15-րդ դարից, երբ բուրգունդյան դուքսերը սկսել են ձեռագրեր հավաքել։ 1559 թվականին Ֆիլիպ II-ի հրամանով այդ ձեռագրերը տեղափոխվել են Բրյուսելի Կաուդենբերգ պալատ։ 1731 թվականին Կաուդենբերգ պալատն այրվել է, սակայն գրադարանի մեծ մասը փրկվել է։
Մարգարետ Չեյզ Սմիթ
Քաղաքական կարիերա
Հանդես է եկել Մակկարտիզմի քաղաքականության դեմ ։
Բելգիայի թագավորական գրադարան
Պատմություն
1837 թվականի հունիսի 9-ին կառավարության որոշմամբ Բելգիայում ստեղծվել է թագավորական գրադարան, որի հիմքը կազմել է Կառլ վան Հյուլետի հավաքածուն՝ բաղկացած շուրջ յոթանասուն հազար գրքերից։ Բուրգունդյան դուքսերի օրոք հիմնված գրքերի հավաքածուն թագավորական գրադարանի հիմնադրման ժամանակ պատկանել է Բրյուսել քաղաքին (սկսած 1803 թվականից)։ 1842 թվականին այն դարձել է պետական սեփականություն և ներառվել է թագավորական գրադարանի կազմում։
Մարգարետ Չեյզ Սմիթ
Քաղաքական կարիերա
Սենատոր Չեյզ Սմիթն իր պաշտոնավարման ընթացքում այցելել է աշխարհի 23 պետություն և հանդիպել այնպիսի քաղաքական գործիչների հետ, ինչպիսիք են Ուինսթոն Չերչիլը, Կոնրադ Ադենաուերը, Վյաչեսլավ Մոլոտովը, Շառլ դը Գոլը և այլն։ 1960 թվականին նա հաջողությամբ հանդես է եկել դեմոկրատ Լյուչիա Քորմյեի՝ Մեն նահանգի Ներկայացուցիչների պալատի անդամի դեմ՝ Սենատում տեղի համար։ Սա Սենատի պատմության մեջ երկու կանանց առաջին ընտրարշավն էր։ 1964 թվականին փորձել է նախագահական ընտրություններում առաջադրել իր թեկնածությունը հանրապետականների կողմից, սակայն այդպես էլ չի ստացել առաջադրվելու իրավունք։
Բելգիայի թագավորական գրադարան
Պատմություն
1935 թվականին որոշվել է կառուցել Թագավորական գրադարանի նոր շենք։ Պատերազմի պատճառով կառույցի շինարարությունն սկսվել է միայն 1954 թվականին։ Շենքը, որտեղ տեղակայված է գրադարանը, հանդիսավոր բացվել է 1969 թվականի փետրվարի 17-ին։
Հավաքածու
Գրադարանն ունի ավելի քան 6 միլիոն գիրք (ավելի քան 150 կմ գրադարակներ) և համարվում է երկրի ամենամեծ գրադարանը։ Այն ներառում է՝
Մարգարետ Չեյզ Սմիթ
Քաղաքական կարիերա
Սենատում գտնվելու վերջին տարիներին Մարգարեթը համարվում էր Վիետնամի պատերազմի և Ռիչարդ Նիքսոնի քաղաքականության կողմնակից ։
Բելգիայի թագավորական գրադարան
Հավաքածու
Գրադարանն ունի 6 «հատուկ» բաժիններ, մասնավորապես՝ արժեքավոր աշխատանքների, քարտեզների և պլանների, պարտիտուրի, ձեռագրերի, մետաղադրամների, մեդալների։ Այն նաև ծառայում է որպես հոլանդերենով արվեստի գործերի հավաքման կետ։
Մարգարետ Չեյզ Սմիթ
Քաղաքական կարիերա
Մարգարետ Չեյզ Սմիթը վերընտրվել է երեք անգամ, Սենատում անցկացրել 24 տարի և լքել այն 1973 թվականի հունվարի 3-ին։
Բելգիայի թագավորական գրադարան
Հավաքածու
Գրադարանն ունի երաժշտությանը վերաբերող շուրջ 60 փոքր հավաքածու։ Երաժշտության բաժանմունքը հանդիսանում է նշանակալից ռեսուրս Բելգիայում և արտերկրում երաժշտական պատմության ուսումնասիրության համար։ Հավաքածուների ներկայացուցչական մաս են կազմում Ֆրանսուա Ժոզեֆ Ֆետին, Էժեն Իզային, Անրի Վիյոտանը, Մարկ Դանվալը, Այվես Բեկոն, Ֆլոր Պիտերսը, Էդգար Տինելը ։
Մարգարետ Չեյզ Սմիթ
Վերջին տարիներ
Սենատի աշխատանքի ավարտից և քաղաքականությունից հեռանալուց հետո Մարգարեթը երեք տարի շարունակ դասախոսություններ է կարդացել ԱՄՆ համալսարաններում՝ որպես հրավիրված պրոֆեսոր։ Պարգևատրվել է առնվազն 95 պատվավոր աստիճանով, այդ թվում՝ Ռութգերսի համալսարանի իրավաբանական գիտությունների դոկտորի։ 1989 թվականի հուլիսին ԱՄՆ նախագահ Ջորջ Բուշը նրան հանձնեց ազատության համար նախատեսված նախագահական մեդալը ։
Բելգիայի թագավորական գրադարան
Արտաքին հղումներ
Կատեգորիա:Բելգիայի գրադարաններ Կատեգորիա:Ազգային գրադարաններ Կատեգորիա:Բրյուսելի շենքեր և կառույցներ
Մարգարետ Չեյզ Սմիթ
Վերջին տարիներ
Ամուսնու մահից հետո 1940 թվականին այլևս չի ամուսնացել։ Երեխաներ չուներ։
Մարգարետ Չեյզ Սմիթը մահացել է 1995 թվայկա մայիսին՝ 97 տարեկան հասակում, կարճ հիվանդությունից հետո ։
Ծանոթագրություններ
Կատեգորիա:ԱՄՆ-ի հանրապետական կուսակցության անդամներ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Թոքի քաղցկեղից մահացածներ
Ռիչարդ Լինկլեյթեր
Ռիչարդ Ստյուարտ Լինկլեյթեր (Richard Stuart Linklater, ), ամերիկացի անկախ ռեժիսոր։ Եղել է «Oսկարի» կրկնակի թեկնածու «Մայրամուտից առաջ» (2004) և «Կեսգիշերից առաջ» (2013) ֆիլմերի սցենարները գրելու համար, ինչպես նաև Բեռլինի կինոփառատոնի կրկնակի մրցանակակիր «Արևածագից առաջ»  (1995) և «Պատանեկություն» (2014) ֆիլմերի համար։ Որպես ռեժիսոր, սցենարիստ և պրոդյուսեր 2015 թվականին ներկայացվել է «Օսկար»-ի իր կարիերայում ամենահաջող և ամենահայտնի ֆիլմերից մեկի՝ «Պատանեկության» համար։
Կենսագրություն
Ռիչարդ Լինկլեյթերը ծնվել է 1960 թվականի հուլիսի 30-ին Հյուստոնում՝ Տեխասում։ Հյուստոնի համալսարանում (Sam Houston State University) ուսումնասիրել է գրականություն՝ պատրաստվելով դառնալ գրող։ Դադարեցնելով ուսումը՝ աշխատանքի է անցնում Մեքսիկական ծոցի նավթային կառամատույցում։ Այդ ընթացքում նա որոշում է դառնալ ռեժիսոր։ Կառամատույցում աշխատելուց հետո Լինլեյթերը իր աշխատած գումարով ձեռք է բերոմ տեսախցիկ և կինոնկարման այլ սարքավորումներ։ Նա տեղափոխվում է Օստին, որտեղ 1985 թվականին հիմնում է «Օստինյան կինեմատոգրաֆիան ընկերութունը», ինչպես նաև Detour Filmproduction  ընկերությունը։
1987 թվականին Լինկլեյթերը նկարահանեց «Անհնար է հերկել սովորել գիրք կարդալով» կարճամետրաժ ֆիլմը։ 1991 թվականին նա ավարտեց առաջին՝ «Ձրիակեր» ֆիլմի նկարահանման աշխատանքները 23 հազար դոլար ընդհանուր բյուջեով։ Ֆիլմը մասնակցեց Սանդենս կինոփառատոնին։ Լինկլեյթերի երրորդ՝ «Հաճույքի և շփոթմունքի մեջ» լիամետրաժ ֆիլմը, պատմում է մի խումբ դպրոցականների կյանքի մասին, ովքեր 1976 թվականին աննպատակ ծախսում են դասերի վերջին օրը։ Ֆիլմում նկարահանվել են այդ ժամանակ դեռ ոչ այնքան հայտնի Բեն Աֆլեքը, Մեթյու Մակքոնահին և Միլա Յովովիչը։ Բոլոր գործողութունները, ինչպես ռեժիսորի շատ այլ ֆիլմերում, տեղի են ունենում մեկ օրում։
«Արևածագից առաջ» ֆիլմում (1995) ուսանողները, որոնց դերակատարներն են Իթան Հոուքը և Ժյուլի Դելբին, հանդիպում են գնացքում և անցկացնում ռոմանտիկ երեկո Վիեննայում։ Այս ֆիլմի ռեժիսորության համար Լինլեյթերն արժանանում է Բեռլինի կինոփառատոնի իր առաջին «Արածաթե արջին»։ 2004 թվականին թողարվում է ֆիլմի երկրորդ՝ «Մայրամուտից առաջ» մասը, որտեղ հենց նույն գործող անձինք հանդիպում են 9 տարի հետո, իսկ 2013 թվականին թողարվում է երրորդ՝ «Կեսգիշերից առաջ» մասը, որտեղ զույգն արդեն ունի 2 երեխա։
«Նյուտոնի տղաները» (1998) վեստեռնում վերարտադրվում է իրականում տեղի ունեցած մի պատմություն՝ եղբայրների բանդայի մասին, ովքեր թալանում են բանկեր և գնացքներ։ Ֆիլմում նկարահանվել է Մեթյու Մակքոնահին, Իտան Հոուը, Վինսեթ դը Օնոոֆռիոն և Սքիթ Օլրիկը։
Ստեղծագործական կյանքում ունեցած դադարից հետո Ռիչարդ Լինկլեյթերը 2001 թվականին վերադառնում է 2 նոր՝ «Կյանքի զարթոնք» և «Ժապավենը» ֆիլմերով։ «Կյանքի զարթոնք» ֆիլմի առանձնահատկությունն այն էր, որ օգտագործվել է տեխնիկան, որի ժամանակ անիմատորները ամեն կադրը նկարում (ձեռքով) են սովորական նկարված կադրի հիման վրա։ Ռեժիսորը նման հնարք է կիրառել նաև թմրամոլների մասին «Մթանգում» (2006) ֆիլմում, որը հիմնված է Ֆիլիպ Դիկայի համանուն վեպի վրա։ Ֆիլմի գլխավոր դերասաններն են Վայնոնա Ռայդերը, Կիանու Ռիվզը, Վուդի Հարելսոնը։
2003 թվականին էկրան է բարձրանում «Ռոքի դպրոց» կատակերգությունը։ 2005 թվականին Ռիչարդ Լինկլեյթերը նոմինացվում է «Օսկարի» լավագույն ադապտացված սցենար անվանակարգում «Մայրամուտից առաջ» ֆիլմի համար։ 2006 թվականի նոյեմբերին համանուն բեսթսելլերի հիման վրա ստեղծվում է «Ֆասթֆուդի ազգը» ֆիլմը՝ գլխավորապես արագ սննդի ինդուստրիայի ազդեցության մասին։
Արտաքին հղումներ
Կատեգորիա:Ամերիկացի ռեժիսորներ Կատեգորիա:Կինոռեժիսորներ այբբենական կարգով Կատեգորիա:Հուլիսի 30 ծնունդներ Կատեգորիա:1960 ծնունդներ Կատեգորիա:Ամերիկացի կինոսցենարիստներ Կատեգորիա:BAFTA մրցանակի դափնեկիրներ Կատեգորիա:Ամերիկացի սցենարիստներ Կատեգորիա:«Ոսկե գլոբուս» մրցանակի դափնեկիրներ
Իզմիթ
Մինչև 1337 թ-ը Իզմիթը կոչվում էր Նիկոմեդիա (Νικομήδεια) և սկզբում պատկանում էր Հռոմեական կայսրությանը, իսկ այնուհետև՝ Բյուզանդական կայսրությանը։ 1337 թվականին, թուրքերի կողմից գրավվելուց հետո, քանդվեցին քաղաքի պարիսպները և կոտորվեց քաղաքի ամբողջ հունական բնակչությունը։ Քաղաքը կորցրեց իր նշանակությունը և դարձավ երրորդական նշանակության։ Այսօր Իզմիթը Թուրքիայի արդյունաբերական խոշոր կենտրոններից մեկն է։
Հղումներ
Կատեգորիա:Թուրքիայի քաղաքներ Կատեգորիա:Թուրքիայի հին հունական հնավայրեր Կատեգորիա:Թուրքիայի առափնյա բնակավայրեր Կատեգորիա:Թուրքիայի հրեական համայնքներ Կատեգորիա:Թուրքիայի հռոմեական քաղաքներ
Վալպուրգյան գիշեր
Վալպուրգյան գիշեր, (Walpurgisnacht) գարնան սկզբին՝ ապրիլի 30-ի, լույս մայիսի 1-ի գիշերը նշվող հին գերմանական հեթանոսական տոն՝ նվիրված պտղաբերությանը։ Նշվել է Կենտրոնական և Հյուսիսային Եվրոպայում։ Ըստ VIII դարում առաջացած գերմանական ժողովրդական հավատալիքների՝ վհուկների տոն («Մեծ գիշերաժողով») Բրոկկեն լեռան (Գերմանիայում) վրա։ Կոչվել է կաթոլիկական սուրբ Վալպուրգիայի անունով, որի հիշատակի օրը (մայիսի 1-ը) համընկել է տոնի հետ։ Վալպուրգյան գիշերը տարածված գրական և երաժշտական թեմա է (Գյոթեի «Ֆաուստ»-ը, Շառլ Գունոյի համանուն օպերան, Հ․ Հայնեի «Ճամփորդական պատկերներ»-ը և այլն)։
Տոնի պատմական արմատները
Հին հավատալիքներով նաև չար աստվածություններն ու ոգիները շրջում են մշակված հողերով, այգիներով ու պարտեզներով և փչացնում մարդու աճեցրած բույսերը, որոնք սկսել էին բողբոջել կամ պտղակալել (Երկրի տարբեր լայնություններում, կախված բարձրությունից, այդ գործընթացները տեղի էին ունենում տարբեր ամիսների, ինչով էլ պայմանավորված էր նման տոների տարբեր ժամանակահատվածում նշելը)։ Իսկ Շոտլանդիայի լեռնային շրջաններում մայիսի 1-ին նշվում էր հին կելտական հովվական Բելտանի տոնը, որն առնչվում էր արևի պաշտամունքի հետ (գրեթե բոլոր ժողովուրդների հավատալիքներում արևի աստվածները հովիվներ էին)։ Հովիվները ևս նման ծիսական պարերով հեռու էին քշում չար ոգիներին՝ նպաստելով բնության զարթոնքին։
Իտալիայում տոնի առնչությամբ կար այսպիսի ավանդույթ. գյուղերում երիտասարդ տղաներն ու աղջիկները խմբով շրջում էին տնետուն՝ երգելով գարունը փառաբանող երգեր և ազդարարելով գարնանամուտը, իսկ իրենց զգեստներին կրում էին դալար ճյուղեր՝ զարդարված թարմ ծաղիկներով ու գունավոր ժապավեններով։ Սովորույթ կար նաև սիրած աղջիկներին մայիսյան երեկոները ամուսնության առաջարկ կատարել. երիտասարդ տղան մի դալար ճյուղ էր դնում իր սիրելիի տան դռան առջև, որը հենց ընտանիք կազմելու առաջարկություն էր։ Եթե աղջիկը վերցնում էր ճյուղը և ներս տանում, ուրեմն համաձայն էր, իսկ եթե դեն էր նետում, մերժման նշան էր։
Անվան ծագումը և քրիստոնեական տոնը
Հեթանոսական ժամանակներում բնության զարթոնքին ու պտղաբերությանը նվիրված տոնը «Վալպուրգյան գիշեր» սկսեցին կոչել շատ ավելի ուշ։ Այն կապված է անգլիացի միսիոներ սրբուհի Վալպուրգի (710–777/9 թթ.) անվան հետ։ Նա Անգլիայի թագավոր Ռիչարդ Ուխտագնացի դուստրն էր և Սուրբ Վիլլիբալդի քույրը։ Վալպուրգը, ծնված լինելով անգլո-սաքսոնական արքայական ընտանիքում, սովորել էր բժշկության արվեստը և փոքր-ինչ հասակ առնելով մեկնեց Գերմանիա՝ նպաստելու քրիստոնեության տարածմանը։ Այնտեղ՝ Հայդենհայմում, Վալպուրգը հիմնեց երկու վանք, որոնք շուտով դարձան կրթական և մշակութային կենտրոններ։ Մանրանկարներում և այլուր նա հաճախ պատկերված է վիրակապերը ձեռքին, որով նշվում է նրա բժիշկ լինելու և շատ հիվանդների խնամելու հանգամանքը։ Սրբուհի Վալպուրգի շնորհիվ Գերմանիայի ժողովուրդը հեթանոսությունից դարձավ քրիստոնեության։ Ավանդության համաձայն, սրբուհի Վալպուրգն էր, որ երկրում վերացրեց կախադրությունն ու մոգությունը։ Նա վախճանվել է 777 թվականին։
870 թվականի մայիսի 1-ին Վալպուրգը սրբադասվեց, իսկ նրա աճյունը տեղափոխվեց և ամփոփվեց Այխշտետում։ Երբ եպիսկոպոսը սրբուհու մասունքները տանում էր նոր հանգրվան, ճանապարհին շատ հավատացյալներ տարբեր բնակավայրերից գալիս էին, աղոթում, օրհնություն ստանում, իսկ նրանցից հիվանդները բուժվում էին իրենց հիվանդություններից։ Իսկ վերահուղարկավորումից հետո նրա գերեզմանից սկսեց սուրբ յուղ հոսել (հայտնի որպես Վալպուրգյան յուղ), որը մինչև օրս հոսում է և, ասում են, հիվանդություններ է բուժում։ Բենեդիկտյան միանձնուհիները սրվակներով հավաքում են այն և բաժանում սրբուհի Վալպուրգի գերեզման այցելող քրիստոնյա ուխտավորներին։ Այսպես, գերմանացի ժողովրդի համար այս տոնը համընկավ հեթանոսական գարնան ու պտղաբերության տոնին։ Սրբուհի Վալպուրգը շուտով դարձավ ոչ միայն գերմանիայի, այլ նաև Անգլիայի ու Ֆրանսիայի ամենաժողովրդական սրբերից մեկը։ Նրա սրբադասման օրը հայտնի դարձավ որպես «Վալպուրգյան գիշեր» (գերմաներեն՝ Sankt Walpurgisnacht): Գերմանացի պատմագիր Յոհաննես Պրետորիուսը 1668 թվականի դեպքերի առնչությամբ հիշատակում է տոնը այս անվանումով։
Երբ Գերմանիայում և եվրոպական երկրներում կամաց-կամաց տարածվեց ու իր դիրքն ամրապնդեց քրիստոնեությունը, արդեն անհրաժեշտություն կար ժողովրդին մոռանալ տալու հեթանոսական տոներն ու ավանդույթները, ուստի եկեղեցին սկսեց տոնակատարության մասնակիցներին համարել դիվահարվածներ կամ կախարդներ, տոնն էլ՝ դիվական, քանի որ հեթանոսական աստվածները դիտվում էին որպես սատանայի կերտած կերպարներ՝ մարդկանց մոլորեցնելու համար։ Այդպես, ժողովրդական հավատալիքներում արմատացավ այն հավատալիքը, թե տոնի գիշերը Բրոկեն (բանահյուսական նյութերում՝ Բլոգսբերգ) լեռան կատարին հավաքվում են վհուկներ՝ Գերմանիայի տարբեր շրջաններից, և նշում իրենց տոնը՝ ի հակադրություն սրբուհի Վալպուրգի սրբադասումը նշող քրիստոնյա ժողովրդի։
Գրական արձագանքները
Վալպուրգյան գիշերն իրենց գործերում նկարագրել են Գյոթեն՝ իր «Ֆաուստ» պիեսում, ավստրիացի գրող Գուստավ Մայրինկը՝ «Վալպուրգյան գիշեր» վեպում, Հովարդ Ֆիլիպս Լավքրաֆտը՝ «Երազներ վհուկների տանը» պատմվածքում, Միխայիլ Բուլգակովը՝ «Վարպետը և Մարգարիտան» վեպում, Օտֆրիդ Պրոյսլերը՝ «Փոքրիկ Բաբա-Յագան» վիպակում։
Աղբյուրներ
Կատեգորիա:Գերմանական հեթանոսություն Կատեգորիա:Քրիստոնեական տոներ Կատեգորիա:Ապրիլի տոներ
Հեղափոխական բոլիվարական շարժում-200
«Հեղափոխական բոլիվարական շարժում-200» (Movimiento Bolivariano Revolucionario - 200, MBR-200), ուլտրաձախ ռազմահեղափոխական շարժում, որի հիմնադիրն է Ուգո Չավեսը 1982 թվականի դեկտեմբերի 17-ին։ Շարժման նպատակն էր աջակցել Բոլիվարական հեղափոխությունը Վենեսուելայում և Լատինական Ամերիկայում։
1992 թվականի փետրվարի 4-ին շարժման անդամները Չավեսի ղեկավարությամբ փորձեցին իրականացնել ռազմական հեղաշրջում, որպեսզի տապալեն Վենեսուելայի այդ ժամանակների նախագահ Կառլոս Անդրես Պերեսին, սակայն անհաջողության մատնվեցին։ Մի քանի տարվա ոչ խորհրդարանական գործունեությունից, ներքին ակտիվ բանավեճերից, ուղեկցվող պառակտումներից հետո որոշում ընդունվեց մասնակցել 1998 թվականի բոլոր համընդհանուր ընտրություններին։ Այս շարժման համար նախորդի փոխարեն ստեղծվեց Հինգերորդ հանրապետության շարժում կուսակցությունը։
Պատմություն
«Հեղափոխական բոլիվարական շարժում-200»-ի նախակարապետը «Վենեսուելական ժողովրդի ազատագրական բանակ» (Ejército de Liberación del Pueblo de Venezuela, ELPV) քաղաքական շարժումն էր, որը հիմնադրել է Ուգո Չավեսը դեռևս 1977 թվականին։ Այն բավականին կարճ կենսագրություն ունեցավ։ 1982 թվականին Չավեսը նոր փորձ ձեռնարկեց, որպեսզի միավորի գոյություն ունեցող ռեժիմի ռազմական հակառակորդներին։ Շարժման առաջամարտիկները դարձան Ուգո Չավեսը, ով այդ պահին Վենեսուելայի Ռազմական ակադեմիայի մշակույթի բաժնի ղեկավարն էր, և նրա գործընկերներ Ֆելիպե Ակոստա Կառլեսն ու Խեսուս Ուրդանետա Էռնանդեսը ։ «200» թիվը ավելացվեց միայն 1983 թվականին՝ Սիմոն Բոլիվարի հոբելյանական երկուհարյուրամյակի առթիվ։
Հեղափոխական շարժումը սկսվեց «ավելի շուտ որպես քաղաքական խմբակ, քան քայքայիչ դավադրություն», սակայն շուտով շարժման անդամները սկսեցին մտածել պետական հեղափոխության մասին։ Չավեսն ու ընկերները ակտիվորեն գործունեություն ծավալեցին, որպեսզի նոր մասնակիցներ ներգրավեն. դա նրանց հաջողվեց։ Նոր անդամների շարքում էր Ֆրանցիսկո Արիաս Կարդենասը, ով «Հեղափոխական բոլիվարական շարժում-200»-ի շարքերը համալրեց 1985 թվականի մարտին ։
Իր ազատազրկությունից դուրս գալու առաջին տարիներին Ուգո Չավեսը 1994 թվականին հանդես եկավ ընդդեմ ընտրությունների մասնակցության՝ համարելով դրանք նախանշված. իսկ բուն քվեարկությունը ծառայում է ընդամենը կարգուկանոնի օրինականացմանը ։ Այն բերեց պառակտումների, որի արդյունքում Չավեսին լքեց «Հեղափոխական բոլիվարական շարժում-200» շարժման ներկայացուցիչ ու նրա վաղեմի զինակից Ֆրանսիսկո Արիաս Կարդենասը ։ Որոշ ժամանակահատված շարժման ղեկավարը պետական նոր հեղափոխության հնարավորության մասին էր մտածում։ Ավելի ուշ, Չավեսի մի քանի զինակիցներ, այդ թվում և Լուիս Միկիլենան, համոզեցին նրան, որ վերանայի իր սկեպտիկ հայացքները ընտրությունների հարցում և, որ Չավեսը կկարողանա հաղթել այնքան համոզիչ, որ կառավարությունը ստիպված կընդունի նրա հաղթանակը ։
Չավեսը ձևավորեց բուհերում դասավանդող և ուսանող հոգեբանների և սոցիոլոգների խումբ, որպեսզի իրականացնի մասշտաբային սոցիալական հետազոտություն։ Նրանց աջակցությամբ Բոլիվարական շարժման շարքային անդամները հարցումներ իրականացրին տասնյակ հազարավոր մարդկանց շրջանում ամբողջ երկրի տարածքում։ Արդյունքները ցույց տվեցին, որ հարցվողների 70 %-ը կսատարի Ուգո Չավեսին, որպեսզի վերջինս դառնա նախագահ։ 57 % ասաց, որ կընտրի հենց Չավեսին։ Չավեսի դիրքորոշման վրա ազդեց նաև Արիաս Կարդենասի հաղթանակը Սուլիայի նահանգի նահանգապետի պաշտոնում 1995 թվականի նոյեմբերին։ Վերջապես, 1997 թվականի ապրիլին «Հեղափոխական բոլիվարական շարժում-200»-ը որոշեց Չավեսին առաջադրել այդ պաշտոնին։ Արդյունքում անդամների մի մասը որպես դժգոհության դրսևորում լքեցին շարժումը։ 1997 թվականի հուլիսին Վենեսուելայի ազգային ընտրական խորհուրդը գրանվեց Հինգերորդ հանրապետության շարժումը։ Հին անունից ստիպված հրաժարվեցին, քանի որ վենեսուելական օրենսդրությամբ արգելվում էր Սիմոն Բոլիվարի անունը օգտագործել կուսակցության անվանման մեջ։
Արտաքին հղումներ
Կատեգորիա:Վենեսուելայի քաղաքական շարժումներ Կատեգորիա:Քաղաքական գործընթացներ Կատեգորիա:1982 հիմնադրված կազմակերպություններ Կատեգորիա:1982 հիմնադրումներ Վենեսուելայում Կատեգորիա:Վենեսուելայի քաղաքականություն Կատեգորիա:Քաղաքական շարժումներ Կատեգորիա:Քաղաքական հեղաշրջումներ Կատեգորիա:Վենեսուելայի պատմություն
Դեն Սյաոպին
Վաղ տարիներ
Ծնվել է Սիչուան նահանգի Գուանան գավառի Պայֆան գյուղում, գյուղական մտավորականի ընտանիքում։ Նրա հայրը՝ Դեն Վենին, գիտակցելով կրթության նշանակությունը, որդուն ուղարկել է սովորելու լավագույն Չունցինա դպրոցում։ Դպրոցում Դենը փոխել է իր անունը և դարձրել Դեն Սիսիան։ 1919 թվականին Դենը և ևս 80 ուսանողներ մեկնել են սովորելու Ֆրանսիայում (ինչպես և շատ այլ հեղափոխականներ, ինչպիսիք են Լա Շի Մին, Չժոու Էնլայը և Պոլ Պոտը)։ Այդ ժամանակ Դենին ընդամենը 15 տարեկան էր։ Ֆրանսիայում գումար չունենալու պատճառով ժամանակի մեծ մասն օգտագործել է ոչ թե սովորելու, այլ աշխատելու վրա։ Նա նախ աշխատել է երկաթի հանքերում, ապա Ռենոյի ավտոգործարանում, նաև աշխատել է հրշեջ և մատուցող։  Մայրը մահացել է, երբ նա եղել է Ֆրանսիայում։ Մոր մահվանից հետո հայրը մի քանի անգամ ամուսնացել է, բայց անհաջող։
1926 թվականին սովորել է Արևելքի համալսարանում՝ Իոսիֆ Ստալինի հետ։ Այն ժամանակ ԽՍՀՄ-ում գնում էր սուր պայքար և Դենը հնարավորություն է ունեցել ծանոթանալ ռուս բոլշևիկների հետ։
1926 թվականի սեպտեմբերին Դենը վերադարձել է հայրենիք։
Քաղաքական կարիերայի սկիզբ
Վերադառնալով հայրենիք՝ Դեն Սյաոպին դարձել է ընդհատակյա գործիչ։ 1934 թվականի դեկտեմբերին նա կրկին նշանակվել է Չինաստանի կոմունիստական կուսակցության կենտրոնական կոմիտեի քարտուղար ։
Քաղկոմիսարի աշխատանքի ժամանակ Դենը կազմակերպել է մի քանի հաջող ռազմական գործողություններ Ճապոնա-չինական պատերազմի ժամանակ։ 1947 թվականի նոյեմբերին Դենի ղեկավարած ուժերը գործողություններ ծավալեցին Սիչուան նահանգում, որտեղ հաստատվել էր հենց Չան Կայշին։
1949 թվականին ՉԺՀ-ի կազմավորումից հետո Դենը ուղարկվել է աշխատանքի՝ հարավարևմտյան շրջաններ, որտեղ նա զբաղեցնում է կուսակցական կոմիտեի առաջին քարտուղարի պաշտոն։
Շնորհազրկում
1966 թվականին սկսվել է մշակութային հեղափոխություն։
Մշակութային հեղափոխության ժամանակ Դան և նրա ընտանիքը դառնում են խունվեյբինների թիրախ։ Խունվեյբինները բռնել էին նրա որդուն՝ Դեն Պուֆանային, որին նրանք նախ խոշտանգել են, իսկ հետո նետել են 3-րդ հարկից, ինչի արդյունքում նա դարձել է հաշմանդամ։
Այն բանից հետո, երբ վարչապետ Չժոու Էնլայը հիվանդանում է քաղցկեղով, Դենը ընտրվում է որպես իր հետնորդ։ 1974 թվականին Դենը դառնում փոխվարչապետ Չժոու Էնլայի կառավարությունում։ Դեն սկսում է մեծ ուշադրություն դարձնել երկրի տնտեսության վերականգնմանը։ Բայց, այնուամենայնիվ, Դենը պահպանում է զգուշություն, քանի որ մշակութային հեղափոխությունը դեռ չէր ավարտվել, և «Չորսի ավազակախումբը», որը գլխավորում էր Մաո Ցյան Չինգի կինը, վարում էր ակտիվ պայքար իշխանության համար։
1976 թվականի հունվարին Չժոու Էնլայը մահանում է։ Չժոուն շատ կարևոր դեր էր խաղում քաղաքական կարիերայում, և նրա մահը զրկեց Դենին տրված պաշտոնից։ Նույն թվականի փետրվարի 2-ին Կենտկոմը ընդունում է ժամկետային հրահանգ, ըստ որի՝ Դեն փոխադրվում է արտաքին կապերի ոլորտ, որից հետո էլ հեռացվում է պաշտոնից։ Հետագա ամիսները Դենն անցկացնում է տանը, սպասում է իր ճակատագրի որոշմանը։
Վերականգնում
Մի քանի ամիս հետո՝ 1976 թվականի հոկտեմբերին, Դեն Սյաոպին փաստացի դառնում է Չինաստանի առաջնորդ։
1977 թվականին Դենը չեղյալ է համարել «մշակութային հեղափոխության» արդյունքները՝ սկսելով քարոզչություն, որը կոչվում է «Պեկինյան գարուն»։
Դենն աստիճանաբար սկսվել է ազատվել իր ընդդիմախոսներից։ Խրախուսելով հրապարակային քննադատություն՝ նա ասում է, որ մշակութային հեղափոխությունը թուլացնում է այն մարդկանց դիրքերը, որոնք իրենց դրության հասել են մշակութային հեղափոխության ժամանակ, և, միևնույն ժամանակ, ուժեղացնում է նրանց, ովքեր, ինչպես և նա, տուժել էին դրա ընթացքում։
Դենն ուզում էր սկսել պետական համակարգի խորքային բարեփոխումներ և քաղաքականությունը շարունակելու դասակարգային պայքարի։
Չինաստանը բացվում է աշխարհին
Դենի շնորհիվ Արևմուտքի հարաբերությունները Չինաստանի հետ զգալիորեն բարելավվել են։ Դենը շատ է մեկնել արտասահման և ունեցել է մի քանի ընկերական հանդիպումներ արևմտյան առաջնորդների հետ։ 1979 թվականին Դենն այցելել է ԱՄՆ, որտեղ Սպիտակ տանը հանդիպել է նախագահ Ջիմի Քարտերին։ Մինչ այս հանդիպումը ԱՄՆ-ը դադարեցրել էր դիվանագիտական կապերը Չինական Թայվան Հանրապետության հետ, և հաստատել դիվանագիտական հարաբերություններ Չինաստանի հետ։
Ճապոնա-չինական հարաբերությունները նույնպես զգալիորեն բարելավվել են։
Նաև ձեռքբերում է եղել համաձայնագրի ստորագրումը Մեծ Բրիտանիայի և ՉԺՀ-ի միջև։ 1984 թվականի դեկտեմբերի 19-ին ստորագրվել է չին-բրիտանական համատեղ հռչակագիրը, որի հիման վրա 1997 թվականին Հոնկոնգը վերադարձվել է Չինաստանին։ Ռուսաստանը նմանատիպ համաձայնագիր է ստորագրել Պորտուգալիայի հետ, որով վերջինս պարտավորվում էր Չինաստանի վերադարձնել Մակաոն։ Դենը հայտարարեց սկզբունք, որը կոչվում էր «Մեկ երկիր, երկու համակարգ»։
Բայց չնայած այս ամենին, Դեն ոչինչ չի արել, որպեսզի բարելավի հարաբերությունները ԽՍՀՄ-ի հետ։ Չինաստանը շարունակել է իրականացնել քաղաքականություն ԽՍՀՄ-ի նկատմամբ։
Ծանոթագրություններ
Կատեգորիա:Time-ի վարկածով «Տարվա մարդ» ճանաչվածներ Կատեգորիա:Չինաստանի քաղաքական գործիչներ Կատեգորիա:Չինացի լրագրողներ Կատեգորիա:Չինացի դիվանագետներ
Դուլուքբաբա
Դուլուքբաբա, Դյուլուքբաբա, Տյուլուք, Տյուլուքպապա, լեռ Թուրքիայի Գազիանթեփի մարզում, Այնթապից մոտ 10 կմ հյուսիս, Տլուք քաղաքից անմիջապես հարավ։ Լանջերին կան հին ավերակներ։ Գագաթը ծածկված է փարթամ այգիներով՝ հատկապես խաղողի ։
Ծանոթագրություններ
Կատեգորիա:Կիլիկիայի լեռներ Կատեգորիա:Գազիանթեփի մարզ
Էրեֆեի կամուրջ
Էրեֆեի կամուրջ, կամուրջ Կիլիկիայում, Զեյթուն գյուղաքաղաքի մոտ, Շուղր գետի վրա ։
Ալփերեն Դույմազ
Ալփերեն Դույմազ (Alperen Duymaz, ), թուրք դերասան և մոդել։
Կյանք և կարիերա
Դույմազը դեռ դպրոցական տարիքից հետաքրքրված է եղել երաժշտությամբ և մոդելային կարիերայով ։ Ավելի ուշ, ավարտել է Հաջեթեփեի համալսարանի Անկարայի պետական կոնսերվատորիայի թատերական բաժինը։ Դույմազն իր հեռուստատեսային կարիերան սկսել է «Փոքրիկ հմայիչ խաբեբաներ» հեռուստասերիալում` մարմնավորելով Ջեսուրի դերը։ Դրանից հետո նկարահանվել է «Դառը սեր» և «Բոդրումի հեքիաթ» հեռուստասերիալներում  ։ 2018 թվականին իր նորամուտն է ունեցել մեծ ֆիլմերում՝ նկարահանվելով «Անպարտելի Քարաթայ» ֆիլմում, որտեղ մարմնավորել է Քութայի դերը ։ Նույն տարում «Փոս» հեռուստասերիալում մարմնավորել է Էմրահի կերպարը ։ 2018 թվականի վերջին և 2019 թվականի սկզբին նկարահանվել է «Բախում» հեռուստասերիալում, որտեղ էլ մարմնավորել է Քերեմ Քորքմազի դերը ։ 2020 թվականի սկզբից նկարահանվում է «Սառնամանիք» հեռուստասերիալում, որը ցուցադրվում է Show TV հեռուստաընկերությամբ ։ Հեռուստասերիալում նա մարմնավորում է Այազի դերը։
Ծանոթագրություններ
Կատեգորիա:Թուրք դերասաններ Կատեգորիա:Թուրք մոդելներ
Լյախմայերի եկամտաբեր տուն
Լյախմայերի եկամտաբեր տուն (Доходный дом Ляхмаер), մշակութային ժառանգության տարածաշրջանային նշանակության հուշարձան, որը գտնվում է Դոնի Ռոստովում  (հասցեն՝ Ուլյանովսկայա փողոց, 60/1)՝ Վորոշիլովսկի պողոտայի անկյունում ։ Պաշտպանվում է օրենքով համաձայն Ռոստովի մարզի վարչակազմի 09.10.1998 թվականի թիվ 411 «Դոնի Ռոստովի պատմության և մշակույթի հուշարձանները պետական պահպանության ընդունելու և դրանք պահպանելու եղանակների մասին» որոշման։ 20.12.2016 թվականի № 488 որոշման համաձայն էլ հաստատվել են հուշարձանի սահմանները ։